stanford-oval/wikipedia huggingface dataset:
ג'טסטאר איירווייז
היסטוריה

החברה נוסדה בשנת 2003, והיא החלה להפעיל טיסות מקומיות במאי 2004. הטיסה הבינלאומית הראשונה שלה, הייתה בדצמבר 2005 לקרייסטצ'רץ', שבניו זילנד.
טיסת הבכורה של החברה האחות, ג'טסטאר אסיה איירווייז, התקיימה ב-13 בדצמבר 2004, והיא סימלה את כניסתה של קוואנטס לשוק הטיסות הזולות, ואת כוונתה להתחרות בחברה המקומית סינגפור איירליינס במגרש הביתי שלה.
ביולי 2007 רכשה קוואנטס 27% ממניות חברת התעופה הוייאטנמית "פסיפיק איירליינס". בשנת 2008 שינתה את שמה לג'טסטאר פסיפיק איירווייז.
בפברואר 2011 החל שיתוף הפעולה של ג'טסטאר וברית Oneworld, עם זאת; הכרטיסים לחברים בברית נמכרים דרך קוואנטס והטיסות הן בקוד שלה – QF.‏
באוגוסט 2011 הודיעה קוואנטס כי חברה לג'פאן איירליינס ולמיצובישי להקים חברת תעופה חדשה בשם ג'טסטאר יפן. החברה שהייתה אמורה להתחיל לפעול בדצמבר 2012, החלה לפעול ביולי אותה השנה.
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> J | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A320-200 | 52 | — | — | 180 | 180 |  |
| איירבוס A320-200 | 52 | — | — | 186 | 186 |  |
| איירבוס A320neo | — | 54 | — | 186 | 186 | קבלת ההזמנה החל משנת 2018 |
| איירבוס A321-200 | 8 | — | — | 220 | 220 |  |
| איירבוס A321-200 | 8 | — | — | 230 | 230 |  |
| איירבוס A321neo | — | 27 | לא פורסם | לא פורסם | לא פורסם |  |
| איירבוס A321LR | — | 18 | — | 232 | 232 | קבלת ההזמנה מאמצע שנת 2020 |
| בואינג 787-8 | 11 | — | 21 | 314 | 335 |  |
| סה"כ | 71 | 99 |  |  |  |  |
הערות שוליים

↑  ‏Jetstar joins Oneworld alliance באתר stuff.co.nz‏
↑  פרטי צי המטוסים של ג'טסטאר איירווייז, באתר airfleets.net (באנגלית)
↑  "Australia's Jetstar to add A321neo(LR) from mid-2020". ch-aviation.com. נבדק ב-22 בפברואר 2018. {{cite web}}:  (עזרה)
↑  http://australianaviation.com.au/2013/06/first-jetstar-787-in-final-assembly/"First Jetstar 787 in final assembly". Australian Aviation. 5 ביוני 2013. {{cite news}}:  (עזרה)
גונסלו קואליו

| --- | --- |
 לידה:  1451 או 1454 פירנצה, איטליה
 פטירה:  1512 סביליה ספרד
 לאום:  איטלקי בשירות פורטוגל
 צאצאים:  Duarte Coelho 
 תקופת הפעילות:  ?–1512 
 מספר מסעות:  2
 גילויים בולטים:  חופי ברזיל
 אזורים שחקר:  ברזיל
 
גונסלו קואליו (פורטוגזית: Gonçalo Coelho;‏ 1451 או 1454–1512), מגלה ארצות יליד פירנצה שחקר את החוף הברזילאי בראשית המאה ה-16.
משלחת 1501

משלחת החקר של קואליו יצאה ב-10 במאי 1501 מנמל ליסבון במימון סוחרים פורטוגלים, בעקבות גילויה של ברזיל כמה שנים קודם לכן על ידי פדרו קברל. המשלחת כללה שלוש קרוולות. במסע זה השתתף גם אמריגו וספוצ'י.
המשלחת הגיעה לברזיל ב-17 באוגוסט, באזור קו הרוחב 5 דרום, והמשיכה דרומה והגיעה למפרץ גואנברה (קו רוחב 23 דרום) ב-1 בינואר 1502, ומכאן מקור שם העיר ריו דה ז'ניירו (הנהר של ינואר). המשלחת גילתה עץ בשם ברזיל, ששימש לתעשייה האירופאית.
לפי יומניו של וספוצ'י, הגיעה המשלחת עד לקו רוחב 52 דרום, כיום בפטגוניה, אולם מידת הדיוק של חישובי וספוצ'י ואמינותו נתונה בוויכוח.
המשלחת עזבה את חופי ברזיל ב-13 בפברואר 1502, והגיעה בחזרה לחופי ליסבון ב-7 בספטמבר באותה שנה. רק קרוולה אחת מתוך השלוש שיצאו לדרך חזרה בשלום, שתי האחרות נשרפו בסמוך לחופי סיירה לאון במהלך מסעם חזרה לאירופה, בחודש מאי 1502.
משלחת 1503

שנתיים בדיוק לאחרי יציאת המשלחת הראשונה, ב-10 במאי 1503, הפליג קואליו בשנית לברזיל מנמל ליסבון. הפעם המשלחת הורכבה משישה קרוולות, כשעל אחת מהן מפקד וספוצ'י. לאחר עצירה בכף ורדה הפורטגזית, המשיכה המשלחת לעבר "אי באמצע הים" (ככל הנראה פרננדו די נורוניה). שם עלתה ספינת הדגל על שרטון וטבעה, אך כל אנשי צוותה ניצלו. לאחר מכן חזרה המשלחת לברזיל, שם גילו מפרץ אותו כינו "מפרץ כל הקדושים" (Baía de Todos os Santos, כיום בסלבדור, באיה).
לאחר מכן המשיכה המשלחת הלאה, עצרה במפרץ, שם בנו לעצמם מבצר ושהו שם חמישה חודשים. לקראת עזיבתם, השאירו במקום 24 אנשים, שתפקידם היה כריתת עצים והכנתם למשלוח לפורטוגל. המשלחת חזרה לליסבון ב-28 ביוני 1504.
גונסאלו רודריגס

גונסאלו חאבייר רודריגס פראדו (בספרדית: Gonzalo Javier Rodríguez Prado; נולד ב-10 באפריל 1984 בבואנוס איירס, ארגנטינה) הוא כדורגלן ארגנטינאי המשחק בעמדת הבלם בסן לורנסו.
קריירת מועדונים

גונסאלו החל את הקריירה בסן לורנסו. הוא ערך את הופעת הבכורה במדי הקבוצה ב-26 ביולי 2002 במשחק קבוצתו מול רוסריו סנטרל. גונסאלו החליף באותה עונה את הבלמים פבריסיו קולוצ'יני והורסיו אמלי שהובילו את הקבוצה לאליפות עונה קודם לכן. הוא הפך לאחד הבלמים הטובים בליגה והצטיין גם במדי הנבחרת הצעירה. בזכות יכולתו הטובה הוחתם על חוזה בוויאריאל הספרדית.
בעת ששיחק בספרד זומן גונסאלו לנבחרת הבוגרת. לקראת סוף 2005 נפצע בצורה קשה בברכו הימנית ונאלץ להיעדר מהמגרשים לכחצי שנה. הוא התאושש מהפציעה, אך באפריל 2006 נפצע שוב במשחק מול ברצלונה, כאשר סבל מקרע ברצועות הצולבות. בעקבות פציעה זו הושבת גונסאלו ל-3 חודשים. זמן קצר לאחר חזרתו לכושר משחק, באוגוסט 2006, נפצע גונסאלו במהלך אימון בפעם השלישית, שוב ברצועות הצולבות בברכו הימנית. אחרי חצי שנה נוספת מחוץ למגרשים, חזר גונסאלו להרכב הקבוצה.
בסוף עונת 2011/2012 ירד גונסאלו יחד עם ויאריאל לליגה הספרדית השנייה בכדורגל, דבר שסלל את דרכו בקיץ לחתום בשורות פיורנטינה האיטלקית.
ב-10 ביולי 2017 חזר רודריגס לאחר 13 שנה לקבוצת נעוריו סן לורנסו.
נבחרת ארגנטינה

גונסאלו היה שותף לזכייתה של ארגנטינה הצעירה באליפות אמריקה הדרומית עד גיל 20 ב-2003. הוא היה בהרכב הנבחרת הצעירה אשר סיימה רביעית במונדיאל הנוער באותה שנה. לרשותו שבע הופעות במדי הנבחרת הבוגרת.
ג'יזה

ערך זה עוסק בראפר. אם התכוונתם למס גולגולת המוטל על לא מוסלמים, ראו .
| --- | --- |

 לידה:  22 באוגוסט 1966 (בן 58) ברוקלין, ארצות הברית 
 שם במה:  GZA 
 מוקד פעילות:  ארצות הברית 
 תקופת הפעילות:  מ-1990 
 סוגה:  מוזיקת היפ הופ, mafioso rap, גנגסטא ראפ, הארדקור ראפ, היפ הופ של החוף המזרחי 
 חברת תקליטים:  Cold Chillin' Records 
 פרופיל ב-IMDb
 
ג'יזה בהופעה, 2007
גרי גרייס (באנגלית: Gary Grice; נולד ב-22 באוגוסט 1966), הידוע בכינויו ג'יזה (באנגלית: GZA), הוא ראפר אמריקאי המוכר ביותר בזכות הקמת ההרכב וו טאנג קלאן. חוץ מפעילותו בהרכב הוציא עוד חמישה אלבומי סולו.
ביוגרפיה

גרי גרייס נולד ב-22 באוגוסט 1966 בברוקלין, ניו יורק.
גרייס החל להתעניין בהיפ הופ בזכות בני הדודים שלו, רוברט דיגס (ריזה) וראסל ג'ונס (אול דירטי באסטרד). שלושתם הקימו הרכב היפ הופ קטן בשם All In Together Now והחלו להופיע. גרייס הציג עצמו בשם "ג'יניוס" (גאון), דיגס הופיע בשם "דה סיינטיסט" (המדען) וג'ונס הופיע בכינוי "דה פרופסור" (הפרופסור). החבורה הופיע רבות במועדוני היפ הופ ניו יורקים והצליחה להתפרסם במחתרת. הופעות אלה הובילו להחתמתם של גרייס ודיגס בחברת תקליטים גדולה.
בשנת 1990 יצא לאור אלבום הבכורה של דיגס בשם הגאון שנקרא Words from the Genius. האלבום נכשל במכירות וגרייס עזב את חברת התקליטים.
בשנת 1992 הקימו שלושת החברים את הוו טאנג קלאן יחד עם חברים נוספים. בשנת 1993 יצא אלבום הבכורה שלהם Enter the Wu-Tang (36 Chambers). ההצלחה של ההרכב גרמה לג'יזה לחתום בחברת התקליטים גפן רקורדס. בשנת 1995 הוציא ג'יזה את אלבום הסולו השני שלו, Liquid Swords, שהופק ברובו על ידי ריזה.
לאחר השתתפות באלבום השני של הוו טאנג "Wu-Tang Forever" הוציא ג'יזה בשנת 1999 את "Beneath the Surface", אלבום הסולו השלישי שלו.
האלבום נמכר בפחות עותקים מקודמו ומבקרים טענו שההפקה לוקה בחסר, האלבום כולל יותר מדי קטעי מעבר ולא מספיק אורחים.
לאחר כישלון האלבום ג'יזה השתתף באלבומים של וו טאנג קלאן "The W" ו-"Iron Flage".
אלבום הסולו הבא שלו יצא בשנת 2002 ונקרא "Legend of the Liquid Sword". האלבום קיבל תגובות טובות ממבקרים אך נכשל במכירות.
את שנת 2004 הקדיש ג'יזה למסע הופעות לבד ויחד עם וו טאנג קלאן והשתתף בסרט "קפה וסיגריות" יחד עם ריזה.
בשנת 2005 ג'יזה ודיג'יי מאגז (המפיק של סייפרס היל) הוציאו אלבום משותף שנקרא "Grandmasters".
בשנת 2007 הוציא עם דיג'יי מאגס אלבום רמיקסים ל-"Grandmasters" והשתתף באלבום החמישי של הקלאן, "8 Diagrams".
בינואר 2008 אמור היה לצאת אלבום אוסף שלו בשם "Pro Tools", אך לבסוף נדחה מועד צאתו לאוגוסט. בנוסף, הודיע ג'יזה על כוונתו להוציא אלבום משותף עם בנו, יאנג ג'אסטיס.
דיסקוגרפיה

1991- Words from the Genius
1995- Liquid Swords
1999- Beneath the Surface
2002- Legend of the Liquid Sword
2005- GrandMasters (עם דיג'יי מאגס)
2007- GrandMasters Remix Album (עם דיג'יי מאגס)
2008- Pro Tools
גזרת מקח וממכר בשבת וחג

גזרת מקח וממכר בשבת וחג היא אחד מאיסורי שבות. גזרה זו מצטרפת לשורה של גזרות דומות, שכולם אוסרים על העברת חפץ מרשות משפטית אחת לרשות משפטית שנייה. טעם האיסור, שמקורות בתקנת חכמים, הוא גזרה שמא תוך כדי מכירת החפץ לרשות האחרת, יכתוב האדם את סכום המקח כמקובל, ובכך יעבור על איסור מהתורה.
בחג

בחגים, בהם הקֵלה התורה והתירה מלאכות שיש בהם צורך אוכל נפש, הקלו גם חז"ל והתירו את גזירת מקח וממכר בחלקה, ובלבד שלא תעשה בדרך מקח וממכר. חכמים הגדירו ברורות את גדרם של המקח וממכר, והורו מפורטות את האסור והמותר בשלבים השונים של המכירה.
בחג > מכירת בשר

אף על פי שהותרה מכירת בעל חיים בחג, אסרו חז"ל לפסוק את דמיה. כדי שהמוכר יוכל לדעת מה הוא המחיר של בעל החיים כדי שיוכל לשום את בעל החיים במוצאי החג ולקבוע את סכום התשלום, ניתן להעמיד שני בעלי חיים זה ליד זה, המוכר והלוקח יסכימו ביניהם ששני בעלי החיים אכן שווים בכספם, ובמוצאי החג יחליט המומחה מה שווי בעל החיים שנמכר.
כמו כן, אם רוצה אדם לקנות בחנות חלק מבעל החיים, כשהוא מבקש מהזבן, לא יבקש ממנו בשר בשווי סכום כך וכך, אלא יאמר: רוצה אני לקנות מחצית מבעל חיים זה, שליש או רבע.
כאשר שוקלים את נתח הבשר, לאחר השחיטה, כדי לדעת את שוויו, אין לשקול אותו במאזניים או אחר כלי מדידה אחר באופן הרגיל, שכן הדבר נחשב לעובדין דחול (=מעשה חול), איסור זה אמור לא רק במקח וממכר אלא גם על משקל לצורכים ביתיים. אלא שנחלקו חז"ל בגבולות האיסור: בעוד שרוב החכמים אסרו לשקול את הבשר בכף מאזניים כלל, התיר רבי יהודה לשקול את הבשר, ובתנאי שבצד השני לא ישימו משקולת כנהוג, אלא כלי מסוים שידוע מה משקלו.
שיטה אחרת, היא שיטתו של רבי יהושע שהתיר לשקול חתיכת בשר אחת מול אחרת שידועה משקלה. לשיטה זו של רבי יהושע קיימת סימוכין ממשנה אחרת.
עצה זו של רבי יהושע, טובה במיוחד לשני אנשים שותפים הרוצים לחלוק ביניהם חתיכת בשר משותפת. כך למשל, בביתו של רבי יהודה הנשיא שהיה עשיר גדול, שעל שולחנו הסבו רבים מתלמידיו, (ביניהם רבי חייא, רבי שמעון ברבי, בר קפרא, רבי ישמעאל ברבי יוסי), הגיעה פעם חתיכת בשר בחג כמתנה, ושנים מתלמידיו שקלו אותה ביניהם. אך אביי הסביר כי אין לנו לדעת האם אכן ניתן לפסוק כרבי יהושע, שהרי משנה מפורשת אומרת כדבריו, וייתכן שהותר לשקול מנה כנגד מנה רק כאשר מדובר במכירה (שאז אין הדרך לשקול מנה כנגד מנה) אך לא בחלוקה (שאז נחשב הדבר כעובדין דחול שהרי אין כאן שינוי מהרגיל). אולם להלכה לא נפסק כלל כרבי יהושע.
באופן דומה, אסור לאדם לומר לטבח "שקול לי נתח בשר" בסכום מסוים. אבל מותר לו לבקש חתיכת בשר מסוימת וידועה לפי האופן בו נהוג לחתוך את הבשר בעיר.
בחג > מכירת משקאות

כאשר אדם רוצה לקנות משקה בחנות (למשל שמן או משקה אחר), יעשה זאת לא באופן של מקח וממכר. אסור לו להזכיר סכום של כסף, אלא יאמר לו ”מלא לי כלי זה” אסור שהכלי יהיה כלי העשוי למדידה - דבר הנראה כ"עובדין דחול", ולפי רוב החכמים (חוץ מרבי יהודה) אפילו כלי שלא עומד בשימוש יומיומי למידה אבל הוא עומד למטרה זו (בעתיד), אסור להשתמש בו לצורך זה.
בחג > מכירת ביצים ואגוזים

למרות שחז"ל אסרו להזכיר כל מידה, סכום כסף או אמת מידה של משקל כל שהוא, שכן הדבר נראה כמקח וממכר, התירו חז"ל לקנות אוכל במניין ("תן לי ארבעה עשר ביצים"). אך אסור להזכיר סכום מידה (גודל או משקל) או סכום כסף.
הערות שוליים

↑  ראו ברש"י תלמוד בבלי, מסכת ביצה, דף כ"ז, עמוד ב' ד"ה אין פוסקים דמים שגזירת מקח וממכר קיימת גם בחג (אלא שהותרה שלא בדרך מקח וממכר).
↑  משנה ביצה כ"ז ב, גמרא שם.
↑  ברייתא שם.
1 2  שולחן ערוך, אורח חיים, סימן ת"ק, סעיף ב'.
↑  ייתכן שהיו אלו רבי חייא ורבי ישמעאל ברבי יוסי, וייתכן שהיו אלו רבי שמעון ברבי ובר קפרא, ראו ביצה כח א
↑  תלמוד בבלי, מסכת ביצה, דף כ"ט, עמוד א' כפירוש על המשנה בכח ב.
↑  תלמוד בבלי, מסכת ביצה, דף כ"ט, עמוד ב'.
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
דולפינן אנקולי

| דולפינן אנקולי |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: דולפינן
מין:: דולפינן אנקולי
שם מדעי
 Tursiops aduncus ‏אהרנברג, 1833
תחום תפוצה


דולפין אנקולי או דולפינן ים סוף (שם מדעי: Tursiops aduncus) הוא מין של דולפינן החי בטבע באזור האוקיינוס ההודי והשקט.
מאפיינים

אורכו של דולפין זה עד 2.6 מטר ומשקלו 230 ק"ג. הוא בעל לסת דמוית מקור ומזכיר במראהו את הדולפינן המצוי אך קטן יותר. הוא התגלה רק ב-1833 כשנחשב לדולפינן מצוי עד אז. צבעו אפור והבטן אפורה בהירה עד לבנה עם כתמים אפורים.
דולפינים אלה חיים בחבורות גדולות בימים של צפון אוסטרליה, הודו, דרום סין, הים האדום וחופי מזרח אפריקה. הם נפוצים בימים חמימים טרופיים ורדודים ונוטים לקפוץ מהמים. הם חיים גם בחבורות עם הדולפינן המצוי ועם דולפיני סוסא.
הוא ניזון במים רדודים בעיקר מדגים ופחות מדיונונים וסרטנים. בתוכן הקיבה של נקבה אחת נמצאו חמישים מיני דגים ושלושה מיני דיונונים. הוא עצמו עלול להיטרף על ידי כרישים. הם יכולים לחיות 40 שנה בטבע.
לא ברור מה מצב השימור שלו. הרבה נתונים עליו כלולים יחד עם הדולפינן המצוי, מה שמקשה על המחקר העצמאי שלו.
גלריה

להקת דולפיננים בים האדום
דולפינים באילת
הערות שוליים

↑  דולפינן אנקולי באתר הרשימה האדומה של IUCN
↑  דּוֹלְפִינַן יַם-סוּף במילון בעלי חיים: נכר (תשל"ב), 1972, באתר האקדמיה ללשון העברית
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
ג'רלד לנקסטר הרדינג

| --- | --- |

הרדינג (משמאל) עם פלינדרס פיטרי (מימין) ואולגה טפנל, 1930
 לידה:  1901 טיינג'ין, הרפובליקה העממית של סין 
 פטירה:  11 בפברואר 1979 (בגיל 78 בערך) לונדון, הממלכה המאוחדת 
 מדינה:  הממלכה המאוחדת 
 מקום קבורה:  ג'רש, ירדן
 פעילות בולטת:  ממונה על עתיקות ירדן
 תקופת הפעילות:  מ-1926
 עיסוק:  ארכאולוג
 מעסיק:  מחלקת העתיקות הירדנית 
 
ג'רלד ויליאם לנקסטר הרדינג (Gerald William Lankester Harding;‏ 1901, טיינג'ין, סין – 11 בפברואר 1979, לונדון, בריטניה) היה ארכאולוג בריטי. בשנים 1936–1956 היה הממונה על עתיקות ירדן, ובמסגרת תפקידו היה מעורב בגילוי ובחקר מגילות מדבר יהודה. התמחה בכתובות קדם-אסלאמיות.
קורות חייו ופועלו > שולי דברים

הרדינג שימש השראה לדמותו של האב לנקסטר מֶרין בספר "מגרש השדים" ובסרט שנעשה בעקבותיו. מחבר הספר, ויליאם פיטר בְּלאטי (אנ'), הִתראה עם הרדינג בביירות והתרשם מעיסוקו ומחזוּתו שתאמו את הדמות שברא בדמיונו. משום כך העניק לאב מֶרין הבדיוני את השם הפרטי לנקסטר, ככתיבו (Lankester) בשמו של הרדינג, ואת מקצועו – ארכאולוג. גם השחקן מקס פון סידוב, שנבחר לגלם את האב מֶרין בסרט מגרש השדים, מזכיר במראהו את הרדינג.
לקריאה נוספת

Macdonald, M. C. A., "In Memoriam Gerald Lankester Harding", Annual of the Department of Antiquities of Jordan, 1979, 23, pp. 198–200
Winnett, F V, "Gerald Lankester Harding, 1901–1979". Biblical Archaeologist, 1980 ,43 (2), p. 127
Tufnell, O. 1980. "Obituary: Gerald Lankester Harding", Levant 12 (1), p. iii
הערות שוליים

1 2  אף שהרדינג נזכר כ"מנהל מחלקת העתיקות של ירדן", כולל באתר הרשמי העכשווי של מחלקת העתיקות הירדנית, לא היה זה תוארו הרשמי. בתחילה נקרא "אוצר העתיקות הראשי" של ירדן, ואחרי 1948 – "מנהל העתיקות של ממלכת ירדן". על מחלקת העתיקות של עבר-הירדן, שנוסדה ב-1928, הופקד מנהל ירדני, לאו דווקא ארכאולוג במקצועו. בתעודת-הזהות הירדנית של הרדינג מ-1948 הוא מוגדר כ"אוצר העתיקות הראשי" של ירדן ובהענקת תואר CBE ב-1957 צוין כמי שכיהן כ"מנַהל העתיקות של ירדן". בפתח ספרו מ-1959, "עתיקות ירדן" (The Antiquities of Jordan, London, Lutterworth Press, 1959, 1967, p. xi) מאזכר הרדינג עצמו את תפקידיו בירדן במונחים הללו
↑  Torczyner, H., Harding, G. L., Lewis, A. and Starkey, J. L., Lachich I (Tell Ed Duweir). The Lachish Letters. London: Oxford University Press, 1938
↑  עד 1948 פורסמו הידיעות על תגליות ועל מחקרים ארכאולוגיים בעבר הירדן ברבעון מחלקת העתיקות המנדטורית בירושלים (QDAP)
↑  הספר זמין לקריאה במרשתת
↑  Archaeology in the Aden Protectorates (Great Britain: Department of Technical Co-operation), 1964
↑  Kaiky Muncherjee היה סוחר תושב עדן, בן הקהילה הזורואסטרית ה"פּרסית" (Parsee) בהודו, שצבר בתחילת המאה ה-20 עתיקות לרוב, רובן מדרום ערב; על האוסף של מונצ'רג'י באתר המוזיאון הבריטי
↑  הכתובות זמינות לעיון במרשתת
↑  Index and Concordance of Pre-Islamic Arabian Names and Inscriptions (Near & Middle East), University of Toronto Press, 1971
↑  על מאגר התצלומים והסרטונים של חפירות היסטוריות באוסף המכון לארכאולוגיה בקולג' האוניברסיטאי של לונדון
↑  על הרדינג במיזם Filming Antiquity
| --- | --- |
בקרת זהויות :  NLI: 987007262197805171  PLWABN: 9810687424505606  BnF: cb12975761s (data)  GND: 118111566  ICCU: MILV227043  ISNI: 0000 0001 2277 5956  LCCN: no00081258  NKC: uk2012699052  NTA: 071123148  SELIBR: 190036  SNAC: w6768cjt  SUDOC: 076517772  VIAF: 303192223   WorldCat (עם VIAF): 303192223 
הרדינג (מימין), רולאן דה וו (משמאל) וז'וזף מיליק בחפירות קומראן, 1954
דולצ'אמאר

דולצ'אמאר (Dolchamar) היא להקת רוק והיפ-הופ שקמה בלונדון בשנת 1999, אך חבריה כיום חיים בפינלנד. כל שירי הלהקה כתובים ומבוצעים באספרנטו.
אספרנטו

פירוש השם "דולצ'אמאר" הוא מר-מתוק (dolĉa – מתוק; amara – מר). כיוון שלא תמיד ניתן לרשום את האות ĉ (צ'וֹ) הייחודית לאספרנטו, קיימות שתי חלופות מקובלות: cx ו-ch. בתחילת דרכה כתבה הלהקה את שמה ב-x לפי החלופה הראשונה (Dolcxamar). בשנת 2003 השתנה לחלוטין הרכב הלהקה, ומייסד הלהקה, פטריק אוסטין, הכריז ששם הלהקה שונה ל-Dolchamar.
כל השירים מקוריים, וכתובים באספרנטו. מדי פעם משולבים ביטויי סלנג ומילים משובשות באנגלית.
חלק מחברי הלהקה משתמשים בשמות חיבה בסגנון אספרנטי עם הסיומות ĉjo (-צ'יו) ו-nja (-ניה).
חברי הלהקה

חבר הלהקה הקבוע היחיד הוא פטריק "פיאצ'יו" אוסטין (שירה, גיטרה, סינתיסייזר).
באלבום "Rebela Sono" השתתפו
"פיאצ'יו"
ולטרי "וַאלדֶמַאר" קונטינן - תופים
יאני "סטוֹאֶדוֹאֶה" סאלו - בס
יאקו "לַארפּוּטִילוֹ" קליוקוסקי - גיטרה, שירה
לינה "לניה" פאיסה (קלידנית להקת לורדי תחת שם-הבמה "אווה") - קלידים, שירה
האנו "האנצ'יו" לינקולה - כלי הקשה
באלבומים "Lingvo Intermonda" ו-"Elektronika Kompilo" השתתפו
"פיאצ'יו"
"סטואדואה"
"סרצ'יו" - שירה
הנרי "היפּוֹ" אוהבו - גיטרה
דיסקוגרפיה

Rebela Sono - "צליל מרדני" (2005)
Junaj idealistoj - "אידיאליסטים צעירים"
Himno de EsperHe - המנון קבוצת האספרנטו של אוניברסיטת הלסינקי
Akcidentoj - "תאונות"
Ni ĉiuj ni - "אנו כולנו"
...Kaj ĉi tio povas ighi nenio - "...וזה יכול להיות ללא-כלום"
Kontra krusadanto - "נגד צלבן"
Solaj paroj - "זוגות בודדים"
Subamiĝi - "תת-להתאהב"
Simia kaptilo - "מלכודת קופית"
Kr3yza festema injo - "בחורה אוהבת מסיבות מוטרפת"
Ĉinokta sento - "תחושת הלילה הזה"
En Grekia - "ביוון"
Elektronika Kompilo - "אוסף אלקטרוני" (2003) - עם מבצעים נוספים באספרנטו
Junaj idealistoj - "אידיאליסטים צעירים"
Tempo oportunas - "הזמן נוח"
Lingvo Intermonda - "שפה בין-עולמית" (2000)
Malbonulo - "איש רע"
Ĉu vi pretas ? - "האם אתם מוכנים?"
Urbega nimfo - "חתיכה עירונית"
Pacman - "פקמן"
Mi volas pli - "אני רוצה יותר"
...kaj pli... - "...ויותר..."
Tunel' tra la ter' - "מנהרה חוצת קרקע"
Lingvo intermonda - "שפה בין-עולמית"
F--iĝu! - "הז---נו!"
Kun ikso - "באיקס" (אלבום הדגמה) (1999)
Malbonulo - "איש רע"
Pacman - "פקמן"
Mi volas pli - "אני רוצה יותר"
דולפינס

ערך זה עוסק בקבוצת כדורגל ניגרית. אם התכוונתם למשמעות אחרת, ראו .
דולפינס היא קבוצת כדורגל מהעיר פורט הרקורט, שבניגריה. התואר היחיד של הקבוצה הוא בהגעה לגמר גביע הקונפדרציה האפריקאי וההפסד בגמר לFAR רבאט ממרוקו. הקבוצה נקראה קודם לכן בשם "איגל סמנט".